|  |  |
| --- | --- |
| Numri i lëndës: | 2022:066043 |
| Datë: | 19.03.2024 |
| Numri i dokumentit: | 05470327 |

**P.nr.132/22**

**NË EMËR TË POPULLIT**

**GJYKATA THEMELORE NË PRISHTINË – DEGA NË LIPJAN**, në përbërje prej gjyqtarit të vetëm gjykues Selman Salihu, me pjesëmarrjen e bashkëpunëtorit profesional Adolin Aliaj, në çështjen penale ndaj të pandehurit R. K. me vendbanim në fshatin R. i R., Komuna L., i akuzuar sipas aktakuzës së Prokurorisë Themelore në Prishtinë, PP.II.nr.779/2022, të datës 30.03.2022, për shkak të veprës penale Ngacmimi nga neni 182 par. 1 të KPRK-së, duke vendosur lidhur me kërkesën Prokurorisë Themelore në Prishtinë për dhënien e urdhërit ndëshkimor, dënim me gjobë, jashtë seancës me datë 05.03.2024, mori këtë:

**A K T GJ Y K I M**

Pranohet Kërkesa e Prokurorisë Themelore në Prishtinë PP.II.nr.779/2022, të datës 30.03.2022, për shqiptimin e urdhrit ndëshkimor, andaj gjykata konform nenit 495 të KPPRK-së lëshon:

**URDHËR NDËSHKIMOR**

**Të pandehurit:**

**R.** **K.**, nga babai Q. dhe nëna N., i lindur me datë ..., me vendbanim në fshatin R. i R., Komuna e L. me numer personal ..., shqiptar, shtetas i Republikës së Kosovës.

**Ë S H T Ë F A J T O R**

**Sepse:**

I pandehuri R. K., në intervalin kohorë prej datës 08.02.2022, por edhe pas asaj kohe me dashje ka kryer veprimet e një sjellje të vëmendjes të vazhdueshme dhe të padëshirueshme me qëllim të ngacmimit dhe shqetësimit,ashtu që kishte shkuar te lokali i të dëmtuarit F. K. në fshatin G. të L. duke i thënë se gruaja e tij kishte lidhje me një person tjetër si dhe i kishte shkruar edhe përmes telefonit për çështjen e njejtë, ashtu që të dëmtuarit i kishte shkaktuar shqetësuar emocional.

Me këtë ka kryer veprën penale Ngacmimi nga neni 182 par. 1 të KPRK-së.

Andaj, gjykata konform neneve 1, 2, 4, 7, 17, 21, 38, 39, 40, 43 të KPRK-së, si dhe neneve 364 dhe 495 të KPPRK-së, të pandehurit të lartcekur i shqipton:

**DËNIM ME GJOBË**

Të pandehurit R. K., gjykata i shqipton dënim me gjobë në shumën prej 300.00 € (treqind euro).

II. Obligohet i pandehuri i lartcekur që në afat prej 30 ditësh nga dita e plotfuqishmërisë së këtij aktgjykimi ta paguaj gjobën. Nëse i pandehuri nuk dëshiron ose nuk mund të paguajë gjobën, gjykata konform nenit 43 paragrafi 3 i KPRK-së mund të zëvendësojë dënimin me gjobë me dënim me burgim, ku një ditë burgim llogaritet me njëzet (20) Euro gjobë.

III. Obligohet i pandehuri, që në emër të shpenzimeve të procedurës, të paguajë paushallin gjyqësor në shumë prej 20€ (njëzetë euro), ndërsa për programin për kompensimin e viktimave të krimit shumën prej 30€ (tridhjetë euro).Të gjitha shpenzimet e lartcekura, i njëjti obligohet ti paguajë, në afat prej 15 ditësh nga dita e plotfuqishmërisë së këtij aktgjykimi.

IV. I dëmtuari**:** F. K., me adresë të banimit në rrugën “H. K.”, Komuna L., lidhur me kërkesën pasurore juridike udhëzohet në kontest civil.

**A r s y e t i m**

Prokuroria Themelore në Prishtinë – Departamenti i Përgjithshëm, me aktakuzën PP.II.nr.779/2022, të datës 30.03.2022, ka akuzuar R. K., se ka kryer veprën penale Ngacmimi nga neni 182 par. 1 të KPRK-së, dhe ka ushtruar kërkesë për dhënien e urdhërit ndëshkimor me arsyetim se ka prova të mjaftueshme dhe të besueshme nga kallëzimi penal që vërtetojnë kryerjen e kësaj vepre penale nga i pandehuri.

Gjyqtari i çështjes me rastin e shqyrtimit paraprak të çështjes, konform nenit 493 të KPPRK-së, gjeti se janë plotësuar kushtet nga neni 495 të KPPRK-së, dhe pranoi kërkesën për dhënien e urdhrit ndëshkimor si në dispozitiv të këtij aktgjykimi.

Kjo gjykatë konsideron se nga provat e bashkangjitura në shkresat e lëndës, duke analizuar Aktakuzën PP.II.nr.779/2022, të datës 30.03.2022, Kallëzimi Penal i datës 23.02.2022 me nr. të referencës 2022-AH-0160, Raporti fillestar i incidentit i datës 08.02.2022, procesverbal i marrjes në pyetje për të dëmtuarin i datës 08.02.2022, procesverbal i marrjes në pyetje për të dyshuarin i datës 08.02.2022, Raporti i oficerit i datës 08.02.2022, procesverbal i marrjes në pyetje për dëshmitarin i datës 22.02.2022, informacionet e personit, foto dokumentacioni, si dhe shkresat e tjera që gjenden në lëndë, janë prova të besueshme mbi bazën e të cilës vërtetohet se i pandehuri ka kryer veprën penale për të cilën akuzohet.

Andaj gjykata duke bazuar në këto prova të besueshme, vërtetoi se në veprimet e të pandehurit ekzistojnë elementet e veprës penale Ngacmimi nga neni 182 par. 1 të KPRK-së.

Gjykata duke vendosur lidhur me shpenzimet e procedurës, në kuptim të nenit 452 paragrafi 1 i KPPRK-së, ngarkoi të pandehurin lidhur me shpenzimet e procedurës.

Vendimi për kompensimin e shpenzimeve të procedurës dhe paushallit gjyqësor është marrë konform nenit 449 par. 1 dhe 2 , nën-paragrafi 2.6 të KPPRK-së, ndërsa vendimi për pagesën për programin për kompensimin e viktimave të krimit u mor konform nenit 36 paragrafi 3 nën paragrafi 3.1 të Ligjit nr.08/L-109 për Kompensimin e Viktimave të Krimit.

Vendimin për udhëzimin e palës së dëmtuar në kontest juridiko – civil, gjykata e mori në bazë të nenit 462 par.1 dhe 2 të KPPRK-së.

Nga sa u tha më lartë në bazë të neneve 364 dhe 495 të KPPK-së, u vendos si në dispozitiv të këtij aktgjykimi.

**GJYKATA THEMELORE NË PRISHTINË**

**DEGA NË LIPJAN**

**P.nr.132/22 me datë 05.03.2024.**

**Gjyqtari i vetëm gjykues**

**Selman Salihu**

**KËSHILLA JURIDIKE:** Kundër këtij aktgjykimi, i pandehuri apo mbrojtësi i tij mund të paraqesin kundërshtim në afatin prej 8 ditësh, nga dita e pranimit të tij, në këtë gjykatë.